bavarian-nlp/barwiki-20250901 huggingface dataset:
Zarathustra

Da Zarathustra af avestisch: Zaraθuštra, middlpearsisch: "Zarduscht", persisch: زردشت "Zardošt" oder aa زرتشت "Zartošt", Paschtu: زردښت "Zardaxt", Kurdisch: "Zerdeşt", Oidgriachisch: "Ζωροάστηρ", "Zōroastēr" oder "Zōroastrēs" Ζωροάστρης, woa a Religionsgrinda. Ea woa da Easchte dea da Moanigung woa das da God em Menschn ois fanunftbegobts Wesn easchoffn hod. Und jeda Mensch söwa endscheidn muaß ob a da guadn Seitn zua lebm wü, oda noch da Schlechtn noche. Vü Religionswissnschofta vatretn de Moanigung das da oide "Zoroastrismus" de easchte und ödaste monotheistische Religion gwest warad.
Sei Jugend.
Iwa sei Gebuat und Jugand woas ma recht Weng. A iwa sei Hoamad kau ma nua muatmaßn und zwischn de vaschiedanen Gebuatsjoah kloffn Joahundat (vaschiedanste Deitungan, zwischm 1800 und 600 v. Kr.).
Aus de Iwalifarung kennt ma oanige Naum seina engan Famülie.
Ma hod des Biabal af den Naum "Zarathustra" tauft, peasisch "Zartoscht", oidgriechisch "Zoroaster".
Ea soid a neigiarigs und afgwecks Biabal gwest sei. Scho im Oita vo Nein Jahrl, soid a an Owapriasta mid seine Frogn fost za Vazweiflung triebm hobm.
Ois Hiatabua af da Weidn hod a se de Natua recht genau augschaut.
Ois sei Vota gschuam is, woa a eascht 15 Joah oid. Und wias za Afteulung vom Hob und em Guat vo seim Vota kema is, hod a sein, eahm zuaschtehandn Auteu augebli seine via Briada iwalossn.
Ois a junga Mau.
Mid seim Weiwal da "Hvovi" soid a laut de Legendn je drei Suhn und drei Techta ghobt hobm.
Seine Ealeichtungan.
Ea hod se nia ois a Prophet gsegn, mid dem da God gred hod. Wia a söwa gschüdat, hod a nua mera Ealeichtungan ghobd.
Bei ana Vision hod a de Schepfungsgschicht gsegn und a midm "Ahura Mazda" em weisn Herrn da Schepfung.
"Ahura Mazda" is da Easchoffa vo da Wöd und güt a ois iahr Wochta (Bewohra).
Em "Zarathuatra" hobm se de Gsetz vom "Univeasum" offnboat und a des Zaumowadn vom "Ahura Mazda", den "Amesha Spentas" und vo da Schöpfung.
Da Zarahtustra woa megligawoas da easchte Mensch, dea a monotheistische Religion vakünt hod.
Da Zoroastrismus.
Da ea de bluadign Opfakuit und de religiösn Ritn oglehnt hod, is a mid de domolign Priesta in Konflikt kema und ea hod sei Hoamad valossn miaßn.
De drei wichtigstn Glaubngrundsetz san:
Ea hod seine Iwazeigungan mid seine Gsäng, de "Gathas" untas Voik brocht. Schtrophn 31/8:
""O Mazda,
seit i Di mid meine Gedaunkn, ois Aufaung und End vo da Schepfung eakaunnt,
hob i Di midm Aug vom Vaschtaund woahgnumma.
Du bist woahofti da Schepfa vom "Asha".
Du bist da Quöl da guadn Gedaunkn."
Da "Herodot" hod iwa de oidn Peasa gschribm:
Und:
De Peasa dan nia in an Fluß oda a aundas Gewessa einibisln oda einischpucka. :Se ealaubms a Aundare ned, waun se dabei san.
Den de Wossa und Fliss wean vo eahna recht gschezt.
Den da Zoroastrismus hod via Grundsetz:
Reins Feia, des schteht fias Liacht.
Reins Wossa
Reine Eardn und
sauware Luft.
Des warad Heid zweng da Umwödvaschmutzung a nochauhmansweat.
Sarah Bernhardt

De Sarah Bernhardt (sog: "Beanard"; * 22. Oktoba 1844 z Paris; † 26. Meaz 1923 aa do; Gebuatsnama: Marie Henriette Rosine Bernardt) wor a franzesische Theata- und Fuimschauspuiarin. Se guit ois de oane vo de berimtasdn Schauspuiarinna vo oin Zeidn
De Bernhardt is in de 1879 Joar af de Breddln vo Frankreich ois Doarstejarin vo Dramen berihmt worn. Owa scho boid wors in ganz Eiropa und Amerika gfrogt gwen. Ia Wiakn foid ins Zeidoita vo da Belle Epoque. Ia Spitznama wor "De Geddliche Sarah".
Berihmt is de Bernhardt zweng iara scheenan Stimm, da Esthetik vo iare Bewegunga und ian Temparament woan. Se hod a romantische Schauspuikunst vo iara Zeid perfekt reprensentiad, an Kunst mid iwaschwenglicha Deklamation und groußn Gebärdn, de boid noch iara Zeid neama gfrogt woa.
Fuimroin (Auswoi).
De Bernhardt is oane vo de easchtn Schauspuiarinna, de wo im Fuim aftredn is. De Fuim san teiweis dahoidn.
Schriftn (Auswoi).
De Bernhardt guit aa a weng ois Universaikinstlarin. Se wor aa Molarin und Buidhauarin, hod Theatastickln iwasezd, Romane und a Sochbuach gschriem und iare Memoiren.
Marilyn Monroe

De Marilyn Monroe (* 1. Juni 1926 z Los Angeles, Kalifornien; † 5. August 1962 z Brentwood, Los Angeles; ois Norma Jeane Mortenson, kiachli registrida Taufnama: "Norma Jeane Baker") wor a amerikanische Schauspuiarin, Fotomodej und Sängarin. Se hod in de 1950a und 60a Joar in an Haffa Fuim midgwiakt, de wo recht eafoigreich worn. Ois Sexsymboi vom 20. Joarhundad is se zua Legendn worn.
In iare lezdn Lemsjoar hod se an Haffa persenliche Probleme ghobd: Krankheid, Drogn, Medikamendt und unglickliche Vastrickunga im Umfejd vo da Mafia, da CIA und vo de Kennedy-Briada. De Umständ vo iam Doud, meglichaweis Freidoud duach a Ibadosis Schlofmiddl, is bis heid umstriddn - es kannt a Moad gwen sei.
Marlene Dietrich

De Marlene Dietrich (* 27. Dezemba 1901 z Schöneberg (heit a Oatstei vo Berlin) ois Marie Magdalene Dietrich; † 6. Mai 1992 z Paris) wor a deitsch-amerikanische Schauspuiarin und Sängarin.
De Dietrich ghead zu de wenign deitschsproching Schauspuiarinnen und Sängarinnen, de wo a Wejdkarriere gmochd hom. Se wor ia ganze Karrier duach populea und hod se imma wieda neieafundn. Ian internationaln Duachbruch hods midm Fuim "Der blaue Engel" ("Da blaue Engl"), unta da Regie vom Josef vo Sternberg, ois Lola ghobd. No im sejm Joar hod se an Vadrog mid Paramount Pictures griagt und is midm Sternberg af Hollywood ganga. Mid Fuim wia "Marokko" (1930 midm Gary Cooper), "Shanghai-Express" (1932) und "Der große Bluff" (1939) is se zum Wejdstar und zu oane vo de bestbezoitasdn Hollywoodschauspuiarinna worn.
Zwengan Nationalsozialismus in Deitschland is de Dietrich 1939 amerikanische Stootsbiagarin worn. Im zwoatn Wejdkriag is se fia de amerikanischn Soidotn an da Front afdredn. Nochm Kriag hod de Dietrich neama vui Fuim gmochd. In den 1950a, 60a und 70a Joar hod se voa oim Wejdtourneen ois Sängarin gmochd.
Iare Marknzoachn worn iare langa, sexy Haxn, ia rauchig-erotische Stimm und de Hosnozig, de wo se populea gmochd hod.
Fuimografie.
Dokumentarfuim.
Dokumentarfuim, wo de Dietrich midgwiakt hod:
Im Netz.
Biografien
Le Corbusier

Da Charles-Édouard Jeanneret-Gris, bessa bekannt ois Le Corbusier (* 6. Oktoba 1887 z La Chaux-de-Fonds im Schweiza Kanton Neuenburg; † 27. August 1965 z Roquebrune-Cap-Martin bei Monaco), wor a Architekt, Designer, Mola, Stodplana und Autor. Ea is in da Schweiz geboan und anno 1930 franzesischa Stootsbiaga worn.
Da Le Corbusier wor oana vo de Pioniare vo da modeana Architektdua. Ea hod in Eiropa, Indien und Amerika Bauweake realisiad und guit ois oana de bedeitendsdn Architekn vom 20. Joarhundat. Im Le Corbusier is voa oim drum ganga a menschnwiadigas Lem in da modeana Stod megli z mocha. Seine Thesn dazua uns sei Baustui wean bis heit recht kontroveas dischkariad.
Weak.
Mebe.
Zamma mid Pierre Jeanneret und Charlotte Perriand:
Fotografie.
Da Le Corbusier wor aa a Spitznfotograf.
Studien aus dem oberösterreichischen Volksleben

Im Biachl Studien aus dem oberösterreichischn Volksleben, vom owaöstareichischn Mundoatdichta Josef Krempl (11.2.1862-4.4.1914) san a boa Gschichtln ausm Lebm, vo Eam gschriebm. Des Biachl is eascht noch sein Tod im Joah 1921 vom Valog R. Pirngruber in Linz afglegt wuan
*
Studien aus dem oberösterreichischen Volksleben; Neue Folgen

Im Biachl Studien aus dem oberösterreichischn Volksleben; Neue Folgen, vom owaöstareichischn Mundoatdichta Josef Krempl (11.2.1862-4.4.1914) san a boa Gschichtln ausm Lebm, vo Eam gschriebm. Des Biachl is eascht noch sein Tod im Joah 1922 vom Valog R. Pirngruber in Linz afglegt wuan
*
Salvador Dalí

Salvador Felipe Jacinto Dalí i Domènech, seit 1982 Marqués de Dalí de Púbol (* 11. Mai 1904 z Figueres, Girona, Katalonien; † 23. Jenna 1989 aa do), bekannt ois Salvador Dalí, wor a prominenta spanischa Mola und Grafika. Duach seine markantn surrealistischn Orbadn und duach sei extrem exzentrisches Vahoidn is a wejdberihmt worn. Sei Vahoidn uns sei Weak wead bis heit kontroveas dischkariad.
Ois oanziga Surrealist hod a seine Weake im Stui vo oidn Renaissance-Moasta gmoit Sei Hapttheam wor de Wejd vom Draam bzw. vom Unbewusstn. Ea hod aa Fuime, Skuiptuan, Photographien gmocht und Biacha gschriem.
Galerie.
Vo de Molarein ko do leida nix zoagd wean, wei de Weake uahebarechtli gschizd san.
Vincent van Gogh

Da Vincent Willem van Gogh (* 30. Meaz 1853 z Groot-Zundert; † 29. Juli 1890 z Auvers-sur-Oise) wor a holländischa Mola und Zoachna. Ea guit ois oana vo de Begrinda vo da modeanan Molarei, wei sei Weak an groussn Einfluss af nochfoigande Mola ghobt hod, voa oim af Expressionistn und Fauves. Sei Haptweak wead im Post-Impressionismus zuagrechnet. Wearend ea glebt hod, hod a ned vui Buidln vakafft, owa heit zejn seine Gmejde zu de weatvoistn af da ganzn Wejd.
Ea hod an umgangreichn Briafwexl hintalossn, wo vui iwa sei Weak und seine Lembsumständ drin stähd. Dena Briaf wead aa a literarische Qualitet zuagschriem. Ea hod unta Angszuaständ und psychische Problem gliddn und is scho mid 37 Joar gstoam. De Doudesumständ san bis heit ned klor. Uaspringle is ma vo an Freidoud ausganga, heit meara vo am Unfoi.
Cristiano Ronaldo

Da Cristiano Ronaldo - eigentli Cristiano Ronaldo Dos Santos Aveiro (* 5. Februar 1985 in Funchal, Portugal) is a portugiesischa Fuaßboispuia.
Scho ois kloana Bua is aa vo Sporting Portugal entdeckt worn. 2003 isa dann zu Manchester United gwechselt. Da hoda sie sau stoak untam Alex Ferguson entwickelt. 2009 isa dann fia de Rekordsumme vo 94 Millionen Euro zu Real Madrid gwechselt. 2008 isa zum easchten moi Wejdfuaßbolla vom Joar woan. Bei Madrid isa dann zua oam vo de bestn Spuia vo da Wejd worn. 2013 is a zum zwoatn moi Wejdfuaßbolla vom Joar worn. Im Juli 2018 is a noch Italien zu Juventus Turin gwechselt. 
Erfoig und Titl.
Ois Nationaispuia
Mitn Varein
Auszoachnunga
Francisco de Goya

Da Francisco José de Goya y Lucientes (* 30. Meaz 1746 z Fuendetodos, Aragó, Spanien; † 16. Aprui 1828 z Bordeaux) wor a spanischa Mola und Grafika vo da Romantik. Ea guit ois da lezde Oide Moasta und da easchde Modeane.
Da Goya wor Hofmola am Hof vo Spanien. Sei Weak ko aa ois Chronik und Kommentar vo seina Zeid afgfossd wean. Sei Moitechnik hod an groussn Einfluss af nochfoigande Mola ghobt, wia Beispuisweis Manet und Picasso.
ANNO – AustriaN Newspapers Online

ANNO – AustriaN Newspapers Online isa Webseitn vo da Estareichischn Nationalbibliothek, wou bsundas weatvoie und schdoak nochgfrogte Zeidunga eikopiat san. Seit Jule 2013 hod ANNO iwa 10 Milliona afruafbare Seitn. 2 Milliona Seitn ausm Zeitram vo 1700–1872 san online im Voitext zan oschau.
Hokusai

Katsushika Hokusai (jap. , "Katsushika Hokusai"; * woarscheinl. am 31. Oktoba 1760 z Warigesui, Honjo, Edo (heit: Tokio); † 10. Mai 1849 z Henjōin, Shōten-chō, Asakusa), bekannt ois Hokusai (北斎), wor a japanischa Mola und Grafika. Ea wor oana vo de berihmtasdn Vatreta von da sognenndn Ukiyo-e Stuirichtung (prägd vom neien Biagadum in da Koasazeid; Motto "Leb Hiazd"). Ob 1800 hod a seine Weake ois "Gakyōjin", « Narrischa Grafika », signiad.
Nochm Doud vo seim Moasta Shunshō, anno 1793, is a af Wandaschoft ganga. Ea is 90 moi umzong, hod 30 moi sein Nama gendad und hod aa dauand seine Leara und Schuin gwexld. So hod a laffend dazuagleant und si perfektioniad. Nembei hod a aa no Romane gschriem und sejm illustriad. Aa wiar a duach sei Kunst reich worn is, hod a in groussa Oafochheid und Bscheidnheid glebt. An seim Doudnbett soi ea gsogt hom:
"„Hädad da Himme mia finf weidane Joar gschenkt, waar I a groussa Mola worn.“"
Da Hokusai wead aa ois Urvoda vom Manga ogsegn. De Hokusai Manga san Skizzn, wo in 15 Bändn easchiena san und wo Momentafnahma ausm Oidogslem vo seina Zeid wiedagem. Ea woa aa a Moasta vo da erotischn Kunst. De moastn Shunga, so wean sejchane Molarein in Japan gnennd, vom Hokusai san Hoizschnitt. Ned nua Mona a Weiwaleid hom a de Shunga eana Freid ghobd.
Des berimtasde Weak vom Hokusai is de Serie „36 Osichtn vom Beag Fuji“. A Buidl aus dera Serie, "De grousse Wejn voa Kanagawa", deafad des wejdweit bekanntaste japanische Kunstweak sei. Da Mathematika Benoît Mandelbrot hod zoagt, dass da Hokusai aa scho midm fraktaln Aspekt vo da Natua gspuid hod (vgl. as Kraisln vo da groussn Wejn).
Sei Weak hod aa an groussn Einfluss af an Haffa europäische Mola ghobt, wia beispuisweis af van Gogh, de Impressionistn, Egon Schiele und Gustav Klimt. Aa da Jugendstui, bsondas des Jugenstuigrafik, is davo stoark beeinflussd worn. Weake, de wo vo japanischa Kunst inspirad san, nennd ma aa Japonismus.
Weak.
Da Hokusai hod si mid vui Stuirichtunga ausanandagsezd und hod an ganz oagnan, unvawexborn Stui entwickld. Ea hod aa an Haffa Moi- und Hoizschnitt-Technikn beheaschd. Ea hod a grouss Spektrum an Themen owdeckd, owa bsondas de Natua und Landschoftn.
Frida Kahlo

De Frida Kahlo de Rivera (* 6. Juli 1907 z Coyoacán, Mexiko Stod, ois "Magdalena Carmen Frieda Kahlo y Calderón"; † 13. Juli 1954 aa do) wor a mexikanische Molarin. Se hod voa oim Sejbstportrets gmoid und is dafia wejdweit berihmd worn. Ia Stui wead oft ois naiva, voikstimlicha Surrealismus klassifiziad.
Ois Grund dafia, warum se voa oim Sejbstportrets gmoid hod, hods sejm gsogt, dass zweng iare Krankheidn sozial isoliad gwen warad und si desweng sejm am bestn kenna dadad. Iare Krankheidn worn voa oim de Foige vo an Unfoi, den wo se in iara Jugend ghobt hod.
Ia Gebuatsdatum hod se sejm mid 7. Juli 1910 ogem, wei des da Ofang vo da mexikanischn Revolution wor und de Gebuat vom modeana Mexiko. In Mexiko is ia Weak aa ois Meinstoa fia mexikanische Kuitua und mesoamerikanische, indianische Kunst gfeiad worn und vo Feministinna ois Meinstoa fia Fraunkunst.
As Blaue Haus.
As Blaue Haus, La Casa Azul (heit Frida Kahlo Museum), z Mexico Stod, wor des Haus vo da Famij vo da Frida Kahlo. Des Haus hod ia Voda baut. Do is afgwochsn und do hods iare lezdn Joar vabrochd. Da Leo Trotzki hod aa do gwohnd wiar a anno 1937 in Mexiko okema is.
Heit is des Haus a Frida Kahlo Museum und a beliabte Sengswiadigkeid vo Mexiko.
Leonardo da Vinci

Da Leonardo da Vinci (* 15. Aprui 1452 iz Anchiano bei Vinc, ois "Leonardo di ser Piero"; † 2. Mai 1519 af Schloos Clos Lucé, Amboise) wor a italienischa Mola, Buidhaua, Eafinda, Ingenieur, Mathematika, Architekt, Anatom, Musika, Botanika, Dichda, Autor und Natuaphilosoph. Ea guit ois berihmtasdas Universalgenie vo oin Zeidn. Sei Nama "da Vinci" is koa Famijnama sondan a Heakunftsnama und hoasst "aus Vinci", a Doaf, wo umara 30 km westli vo Florenz in da Toskana liegt.
Berihmt is da Leonardo voa oim ois Mola. Sei "Mona Lisa" vialeicht as bekanntaste Portret ibahapts. "As lezde Omdmalal" is oans vo de berihmtasdn religiesn Kunstweak und sei Zoachnung "Da vitruvianische Mensch" is zua klassischn Ikone worn.
Da Leonardo wor aa a technisches Genie und seina Zeid weid voaraus. Ea hod Flugmaschina konstruiad, an Panza, a Solarkroftweak und a Rechnmaschin. De moastn vo de Eafindunga san ned realisiad word, wei des technisch zu seina Zeid gor ned megli gwen warad. Kloanare Eafindunga san owa umgsezd worn.
Literatua.
SekundeaLiteratua.
Eifiarung
Lem und Weak
Oanzlne Weake
Weakthemen
Technik und Erfindunga
Methodik
Psychologische und andane Aspekdt
Belletristik
Neis Rathaus (Wiesbodn)

As Neie Rathaus am Schloßplotz in Wiesbodn is da Sitz vom Obabuagamoasta, vom Stodrat und da Hauptsitz von da Stodvawoitung. Es is vo 1883 bis 1887 durchn Georg von Hauberrisser im Stui vo da Neirenaissance baut worn. Dea Architekt hod aa des Neie Rathaus z Minga baut, olladings im neigotischn Stui.
Yun Hyon-seok

Da Yun Hyon-seok (koreanisch:윤현석; * 11. Septemba, 1984 in Incheon Sidkorea; † 26. Aprui, 2003 in Seoul Sidkorea) wor a Sidkoreanischa Menschenrechtsaktivist (wos de Recht vo Homo- und Transsexuelln betrifft), Dichda und Schriftsteja.
2003 hoda si aus Protest gegn de Homophobie in Südkorea umbrocht.
Sei Spitznama wor Yook Woo dang(육우당 六友堂, seine Kiinstlanama worn Sulheon(설헌 雪軒) und Midong(미동 美童).
Henri Matisse

Da Henri Matisse (* 31. Dezemba 1869 z Le Cateau-Cambrésis, Frankreich; † 3. Novemba 1954 z Cimiez), aa "Henri Émile Benoît Matisse", wor aa franzesischa Mola, Grafika, Zoachna und Buidhaua. Bekannt is a voa oim ois Mola. Ea guit neman Pablo Picasso ois oana vo de berihmtasdn Vatreta vo da Klassischn Modeane in da Molarei.
Literatua.
SekundeaLiteratua.
Biografische Gsamtdorstellunga
Lemsowschnitt
Augnzeignbericht
Oanzlaspekt vom Weak
Wiakung und Rezeption
Weakvazoachnis
Michelangelo

Michelangelo Buonarroti [], moast nua Michelangelo (voiständiga Nama Michelangelo di Lodovico Buonarroti Simoni; * 6. Meaz 1475 z Caprese, Toskana; † 18. Feba 1564 z Rom), wor a italienischa Mola, Buidhaua, Architekt und Dichda. Zamm midm Leonardo da Vinci guit ea ois Archetyp vo da Houchrenaissance und ois oana vo de grässdn Kinstla vo oin Zeidn.
Weak.
Gedichtln und Briaf.
Vatonunga vo Gedichtln:
Pablo Picasso

Da Pablo Picasso, Pablo Ruiz Picasso, (* 25. Oktober 1881 z Málaga, Spanien; † 8. Aprui 1973 z Mougins, Frankreich) wor a spanischa Mola, Grafika, und Buidhaua, dea wo an Grousstei vo seim Lem in Frankreich vabrocht hod. Ea is oana vo de berihmtasdn Kinstla vopm 20. Joarhundat.
Da Picasso hod mid an Haffa Technikn und Ausdrucksfoama goaba. Ea guit ois Midbegrinda vom Kubismus und ois Vatreda vom Surrealismus. Ea hod de "Assemblage" eafundn, a buidhauarische Collage-Technik und de molarisch-grafische Collage midentwicklt.
Weak (Auswoi).
Fias Weak vom Picasso guit in da EU no as Copyright. Desweng gibts do nua Links:
Raphael

Da Raphael, aa Raffael da Urbino, Raffaello Santi, Raffaello Sanzio oda Raphael (* 6. Aprui oda 28. Meaz 1483 7 Urbino; † 6. Aprui 1520 z Rom) wor a italienischa Mola und Architekt. Zamm midm Michelangelo and im Leonardo da Vinci zejd a zu de groussn Drei vo da Renaissance.
Obwoi a scho mid 37 Joar gstoam is, hod a a riesigs Weak hintalossn. Seine grässtn Orbadn san Freskn, de wo ma im Vatikan findt. Des bekanntasde davo is "De Schui vo Athen", wo a Szene ausm antikn Griachaland midm Platon wiedagibt.
As kinstlarische Ideal vom Raphael woar de reine Scheenheit. Wei de Esthetik in da Natua nua unvoikommen und vastgreit warad, miassad de Kunst de ganze Scheenheit und Woarheit offnboarn.
Ten Years After

Ten Years After isa britische Bluesrock-Band, deda Leo Lyons und da Alvin Lee 1967 grind hom.
Bandgschicht.
Scho 1960 san de zwe Grinda gmoasam in vaschine Musegruppm afdren gwen, unta andam mid "Jayman, Mansfield" und "Atomities". Mid de Jaymans sans z Hamburg scho rechd eafoigreich gwen. Za dera Zeid san aa de Beatles im Hamburga "Starclub" afdren. No oi Afdrid in da "Saturday Night Sunday Morning Show" hans no bekannta gwen und hom in da Gegand vo Nottingham tourt. Era Roadie da Chick Churchill hod no ogfangt d Oagl z schbuin. Da Clubmanager Chris Wright hod glei kennd das de wos draaf hom und hod ea za weidare Afdrid vahoifa. Dano homsase vo de Jaymens glest und Ten Years After grind. S easchde Oibum is 1967 untam säim Nam aussa kumma.
S zwoate Oibum "Undead" vo 1968 hod mim Liadl "I’m Going Home," des domois bekanndasde Schdiggl draaf. 1969 sans bam Woodstock-Fesdiwäi afdren, wous 90 Minutn afgschbuid hom. Im Woodstock-Fuim is owa grod des Liadl "I’m going home "zseng.
Dano homs no a bo Eafoige kod, bsundas des Live-Doppe-Oibum "Recorded Live" vo 1973, owa no da Amerika Touanee homsase 1975 afglest. Easchd 1989 homs wida midanand mid "About Time "a Oibum gmochd und san bis 1991 wäidweid afdren gwen.
2001 is "Ten Years After - live at the Fillmore East" afn Moakt kumma, agnumma 1970.
2003 hod se Ten Years After mim Joe Gooch an da Gidar (fian Alvin Lee) nei zamdo.
Im Dezemba 2013 homse da Leo Lyons und da Joe Gooch vo Ten Years After drennt. Da Ric Lee und da Chick Churchill meng owa mid Ten Years After und a neia Bsezung weida mocha.
Rembrandt

Da Rembrandt Harmenszoon van Rijn, bekannt mid seim Voanama Rembrandt (* 15. Juli 1606 z Leiden; † 4. Oktoba 1669 z Amsterdam) is oana vo de berihmtasdn Mola und Grafika vo oin Zeidn. Sei Weak zejd zum Barock und zum Goidnan Hollendischn Zeidoita. Ea is scho zu Lebzeidn gfeiad woarn, is owa wegn ana Pleite vaoarmt gstoarm.
Seine Moastaweake san voa oim Portrets und Illustrationa vo Bibegschichtn. In seine vuin Sejbstportrets zoagt a ned de gringste Eitlkeit und hod damid a authentische Autobiographie gschoffa. In seine Bibegschichtn losst a sei broads Wissn und sei Beobochtung vom Amsterdama Judndum eine fliassn.
Encyclopedia Dramatica

Encyclopedia Dramatica is a weabafinanziertes Satirewiki. De uaspringliche Domain da Webseitn hod "encyclopediadramatica.com" koasn. Dano is za "encyclopediadramatica.ch", "encyclopediadramatica.se", "encyclopediadramatica.es" und schließli wida "encyclopediadramatica.se". Af da Encyclopedia Dramatica san Schockaseiden und pornografische Inhaide, drum is fia Eawachsene gmochd. Aa Schwarzer Humor und andane kontroverse Themen san voahandn. So weaden bsonders Mindaheitn durchn Kakao gzogn.
Karl von Spruner

Da Karl von Spruner oda Karl Sprunner von Merz (*15. Novemba 1803 z Stuttgart; †24. August 1892 z Minga) woa a bayrischa Genaral, Historika, Kartograph und Schriftschtölla.
Fost sei ganzes Lebm laung hod a in da Bayrischn Armee deant. Nembei is da Spruner ois Universäugleahta berihmt woan. Bekaunt is aa owa voa oim duach seine Orbadn ois Kartograph woan. Sei easchda Atlas woa da "Historische Atlas vo Bayern" is anno 1938 aussakema. Sei berihmtasdes Weak is da "Historisch-Geographische Hand-Atlas", dea wo vo 1848 bis 1853 easchiena is.
Naumansschreibweisn.
Fian Nauman vom Spruner gibds an Hauffa Schreibweisen: Karl Spruner von Mertz • Karl Spruner von Merz • Karl Spruner von • Karl von Sponner • Spruner von Mertz • Carl Spruner von Mertz, Karl Spruner von Merz • Karl Spruner von Merz • Karl Spruner von Merz • Karl Ludwig Spruner • Carl Spruner • Carl von Spruner • Carl von Spruner • Charles Spruner • K. v. Spruner • K. von Spruner • Karl Sprunner • Carl von Sprunner.
Sei Lebm.
Gebuan is da "Karl von Spruner" am 15.11. 1803 in Stuttgart. Scho im Oita vo 11 Jahrl is a in de bayrische Armee eigruckt (1814). Mid zwoarazwanzg Joah (1825) is a "Leutnant" woan.
Af Grund seina kartographischn Moastaleistungan, a fias Mülitäa, is a zan "kiniglign Fligladjutant" eanaunnt woan.
Peter Paul Rubens

Da Peter Paul Rubens (aa "Pieter Pauwel Rubens" oda "Petrus Paulus Rubens", *28. Juni 1577 z Siegen; † 30. Mai 1640 z Antwerpen) woar oana vo de berihmtasdn Mola vom Barock.
De Weake vom Rubens stroin a grousse Sinnlichkeit aus. Liacht und Foarbn spuin fia eam a ganz bsondare Roin. In seine Buidln gähds oft um Religion und Mythologie. Sei Moiweis wor kroftvoi und lebendi und nix vo de statischn Heilignbuidln aus friaara Zeid ghobt. Ea wor a Bewundara vom Leonardo da Vinci.
Da Rubens hod no vui mid da Hoizschniddtechnik gorbad, obwoi de moastn Kinstla zu seine Zeid scho auf Ej und Leinwand umgstieg gwen san. De Bedeitung vom Kupfastich fia de Vabroadung vo Kunst hod a frua eakannt und gnuzd.
Sei Nama is aa a Begriff worn fia de sognennde Rubensfigua vo Fraun, wei a gean Weiwa mid voin Rundunga gmoid ghobt hod.
Mimar Sinan

Da Mimar Sinan ("Architekt Sinan"), woascheinli Yusuf Sinan (oda Sinanüddin) bin Abdullah (oda Abdülmennan, Abdurrahman, Abdülkerim), (* um 1490 woarscheinli z Ağırnas bei Kayseri; † 17. Juli 1588 z Konstantinopel) wor da berihmtasde osmanische Architekt und guit ois oana vo de grässtn Architektn vo oin Zeidn.
Da Sinan wor da Suhn vo an Stoametz. Ea hod a guade technische Ausbuidung duachlaffa und is draf zua osmanischn Armee ganga. Ea is schnej afgstiegn, is Offizia worn und spoda gfiachteda Kommandant vo de Janitscharn. Do hod a in de Fejdzig sei Ingenieurkunst entwicklt. Ea hod Befestigunga, Bruckn und Strossna baut. Wiara 50 Joar oid wor is a keniglicha Architekt worn und is des fia fost 50 Joar lang bliem. Ea is 98 Joar oid worn.
Sei Moastaweak is de Selimiye Moschee z Edirne, sei berihmtasdes Weak owa de Suleiman Moschee z Istanbul.
Bautn.
Da Sinan hod 476 Bautn konstruiad und oda iwawochd. 196 davo stengan no imma.